แรงซื้อ “บิ๊กแคป” หนุน SET ปิดบวก 12 จุด ลุ้นพรุ่งนี้วิ่งต่อ!
SET ปิดบวก 12 จุด รับแรงซื้อ “บิ๊กแคป” หนุน โบรกชี้หุ้นที่ยังเด่น คือ หุ้นกลุ่มพลังงาน, ปิโตรเคมี และธนาคาร
SET ปิดบวก 12 จุด รับแรงซื้อ “บิ๊กแคป” หนุน โบรกชี้หุ้นที่ยังเด่น คือ หุ้นกลุ่มพลังงาน, ปิโตรเคมี และธนาคาร
25 ส.ค. 2565

บล.ซีจีเอส-ซีไอเอ็มบี (ประเทศไทย) ระบุว่า ลักษณะของดัชนีในรอบนี้ยังคงเป็นการดันหุ้นใหญ่ในกลุ่มหลัก อย่าง พลังงาน, ธนาคาร และท่องเที่ยว สำหรับการซื้อขายในช่วงเช้าตลาดมีแรงหนุนจากหุ้นกลุ่มพลังงาน, ปิโตรเคมี, ธนาคาร, ค้าปลีก และ ปูน จึงส่งผลให้ดัชนีดีดตัวขึ้นแรง อย่างไรก็ตามดัชนียังมีแนวโน้มที่จะถูกกดลงมา หากขึ้นไม่ผ่าน 1643 จุด แต่หากผ่านจะไปที่ 1645 จุด โดยหุ้นที่ยังเด่น คือ หุ้นกลุ่มพลังงาน, ปิโตรเคมี ที่น่าจะยังขึ้นได้ต่ออีกตามมาด้วยธนาคาร
โดยนักวิเคราะห์ กล่าวว่า ดัชนีตลาดหุ้นไทยวันนี้ปรับตัวขึ้นมาได้ตามตลาดหุ้นอื่นๆในภูมิภาค โดยได้รับปัจจัยหนุนจากรัฐบาลจีนประกาศมาตรการกระตุ้นเศรษฐกิจวงเงิน 1 ล้านล้านหยวน เป้าหมายฟื้นฟูเศรษฐกิจ รวมทั้งลดผลกระทบจากการใช้มาตรการล็อกดาวน์ควบคุมโรคโควิด-19 และการทรุดตัวของตลาดอสังหาริมทรัพย์ ส่งผลให้บรรยากาศการลงทุนปรับตัวดีขึ้น
ขณะเดียวกันตลาดยังได้รับปัจจัยหนุนจากเงินทุนต่างชาติที่ไหลเข้ามายังหุ้นขนาดใหญ่อย่างต่อเนื่อง แต่อย่างไรก็ตาม นักลงทุนยังอยู่ระหว่างการรอติดตามถ้อยแถลงของประธานธนาคารกลางสหรัฐ(เฟด)ในการประชุมประจำปีของเฟดที่เมืองแจ็กสัน โฮล ในวันศุกร์ที่ 26 ส.ค.นี้
สำหรับแนวโน้มการลงทุนในวันพรุ่งนี้ คาดแกว่งไซต์เวย์ชะลอลงทุนเพื่อรอผลประชุมเฟด และจะมีการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐในเดือน ก.ค.ตลาดคาดว่าจะออกมาได้ค่อนข้างดี
พร้อมให้แนวรับที่ 1,635 จุด และแนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 6,503.11 ล้านบาท ปิดที่ 110.50 บาท เพิ่มขึ้น 6.00 บาท
BANPU มูลค่าการซื้อขาย 3,061.76 ล้านบาท ปิดที่ 14.60 บาท เพิ่มขึ้น 0.10 บาท
KBANK มูลค่าการซื้อขาย 2,939.91 ล้านบาท ปิดที่ 157.50 บาท เพิ่มขึ้น 1.50 บาท
BH มูลค่าการซื้อขาย 2,733.33 ล้านบาท ปิดที่ 219.00 บาท เพิ่มขึ้น 8.00 บาท
PTTEP มูลค่าการซื้อขาย 2,695.57 ล้านบาท ปิดที่ 168.00 บาท ราคาไม่เปลี่ยนแปลง